b'\n_START_ARTICLE_\nNin\n_START_SECTION_\nGradska naselja\n_START_PARAGRAPH_\nU sastav grada Nina ulazi 6 naselja (stanje 2008.), to su: Grbe, Nin, Ninski Stanovi, Poljica-Brig, Zaton i \xc5\xbderava.\n_START_SECTION_\nZemljopis\n_START_PARAGRAPH_\nNin je gradi\xc4\x87 smje\xc5\xa1ten oko 15 km sjeverozapadno od Zadra. Centar drevnog grada je oto\xc4\x8di\xc4\x87, promjera 500 m, povezan s kopnom dvama mostovima, nastao na pje\xc5\xa1\xc4\x8danom sprudu nekada\xc5\xa1njeg u\xc5\xa1\xc4\x87a rije\xc4\x8dice Milja\xc5\xa1i\xc4\x87 Jaruge u more. Sa sjeverne strane okru\xc5\xbeen je pje\xc5\xa1\xc4\x8danim sprudom i vikend naseljem \xc5\xbddrijac, s isto\xc4\x8dne strane se nalazi solana a na ju\xc5\xbenoj i zapadnoj strani se nalazi noviji dio samog mjesta. Nin se prostire u nekoliko formiranih zona: povijesni otok, vikend naselje \xc5\xbddrijac, novi dio Nina, Bilotinjak i Ninske Vodice.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovni\xc5\xa1tva iz 2011. na podru\xc4\x8dju Grada Nina \xc5\xbeivjelo je 2.744 stanovnika, a u samom Ninu 1.132 stanovnika. _NEWLINE_Prema popisu stanovni\xc5\xa1tva iz 2001. godine na podru\xc4\x8dju grada Nina \xc5\xbeivjelo je sveukupno 4603 stanovnika od toga 2286 mu\xc5\xa1karaca i 2317 \xc5\xbeena (procjena za 2005. 5 683 stanovnika). Sam gradi\xc4\x87 Nin imao je 1256 stanovnika. Prema zapisima, navodno je u Ninu za vrijeme Liburna \xc5\xbeivjelo 40 000 stanovnika, u Rimsko doba 20 000, a kralj Tomislav je u Ninu imao spremnu mornaricu koja se sastojala od 15 000 vesla\xc4\x8da na condurama i sagenama.\n_START_SECTION_\nUprava\n_START_PARAGRAPH_\nGrad Nin administrativno se sastoji od 6 naselja: Nin, Ninski Stanovi, Grbe, Zaton, \xc5\xbderava i Poljica Brig._NEWLINE_Gradona\xc4\x8delnik: Emil \xc4\x86urko\n_START_SECTION_\nPovijest\n_START_PARAGRAPH_\nPrvo naselje u Ninu na podru\xc4\x8dju oto\xc4\x8di\xc4\x87a razvilo je ilirsko pleme Liburni u 9. st. pr. n. e. nakon nemira izazvanih panonsko - balkanskim seobama. Vremenski je to kraj bron\xc4\x8danog i po\xc4\x8detak \xc5\xbeeljeznog doba. Jo\xc5\xa1 starije naselje prona\xc4\x91eno je oko 300 metara ju\xc5\xbenije na podru\xc4\x8dju dana\xc5\xa1nje solane a datira se mla\xc4\x91e kameno doba. Nin se prvi put spominje u obliku Hemionoi u djelu Periplus gr\xc4\x8dkog pisca Pseudo Skilaka, a najvjerojatnije je iskrivljeni oblik imena Ainonoi. Kasnije gr\xc4\x8dki pisci ime Nina navode u obliku Ainona, a rimski u obliku Aenona._NEWLINE__NEWLINE_Po\xc4\x8detkom 1. st. pr. n. e. gubi se Liburnski utjecaj a zamjenjuje ga rimski kada se pojavljuje i drugo ime za Nin Enona. Za vrijeme utjecaja Rima Nin je imao svoju statutarnu autonomiju._NEWLINE__NEWLINE_Doseljavanjem Slavena i Hrvata na ove prostore Krajem 6. st i po\xc4\x8detkom 7. st Nin postaje njihovo prvo politi\xc4\x8dko, kulturno i vjersko sredi\xc5\xa1te. Za vrijeme hrvatskih narodnih vladara Nin je jedna od njihovih prijestolnica iz koje upravljaju dr\xc5\xbeavom, a isto tako i va\xc5\xbena ratna i trgova\xc4\x8dka luka. 7. lipnja 879. godine knez Branimir od pape Ivana VIII. prima pismo koje je u ono doba bilo priznanje dr\xc5\xbeave Hrvatske. 1069. godine Petar Kre\xc5\xa1imir IV. u Ninu prvi naziva Jadransko more na\xc5\xa1im morem u darovnici kojom zadarskom samostanu Sv. Kr\xc5\xa1evana daruje otok Maun. 1080. godine za vrijeme kralja Dmitra Zvonimira papinski legat odr\xc5\xbeava crkveni sabor._NEWLINE__NEWLINE_Gubitkom dr\xc5\xbeavne samostalnosti Nin kao i cijela Hrvatska pada pod ma\xc4\x91arsku krunu. Za to vrijeme Nin je samostalna gradska komuna \xc5\xa1to mu potvr\xc4\x91uju Andrija II. 1205. godine i Bela IV. 1244. godine. Ludovik I. An\xc5\xbeuvinac 1371. godine odr\xc5\xbeava sabor plemstva i gra\xc4\x91anstva hrvatske i Dalmacije i naziva Nin na\xc5\xa1 glavni i kraljevski grad dalmatinski._NEWLINE__NEWLINE_Nin je pod hrvatsko ugarskim kraljem do 1409. godine kada ga sramotnom prodajom Ladislav Napuljski zajedno sa  Dalmacijom, Zadrom i ostalim autonomnim gradovima nije predao Mle\xc4\x8danima. Nin zadr\xc5\xbeava svoju autonomiju. U strahu od Turaka Mle\xc4\x8dani 1537. godine napu\xc5\xa1taju Nin, Turci ga ru\xc5\xa1e ali ga nisu zadr\xc5\xbeali. Stanovni\xc5\xa1to se vra\xc4\x87a i obnavlja grad i zidine. Po\xc4\x8detkom Ciparskog rata 1570. godine Turci jo\xc5\xa1 jednom nakratko zauzimaju Nin, a Mle\xc4\x8dani ga s brodova razaraju. Godine 1646. Mle\xc4\x8dani ponovo napu\xc5\xa1taju Nin, ali ovom prigodom su ga prvo zapalili te s dvije velike i \xc4\x8detiri male galije bombardirali iz luke. Nakon ovog razaranja, iako je poku\xc5\xa1ana obnova grada, Nin vi\xc5\xa1e nikada vratio prija\xc5\xa1nju va\xc5\xbenost._NEWLINE_1828. godine kona\xc4\x8dno je ukinuta Ninska biskupija, a zbog malarije stanovni\xc5\xa1tva je sve manje. Od 1903. do 1909. godine vr\xc5\xa1i se asanacija rije\xc4\x8dice Jaruge, kanalizira se njeno u\xc5\xa1\xc4\x87e i premje\xc5\xa1ta isto\xc4\x8dnije od samog grada (otoka). Stanovni\xc5\xa1tvo se vra\xc4\x87a, a grad ekonomski ja\xc4\x8da jer je rije\xc5\xa1en najve\xc4\x87i problem stanovanja u gradu._NEWLINE_ _NEWLINE_Kraljevina Jugoslavija nije se puno brinula za sam grad tako da su ostali neiskori\xc5\xa1teni njegovi potencijali._NEWLINE_ _NEWLINE_Tek nakon II. svjetskog rata po\xc4\x8delo se ulagati u Nin (izgra\xc4\x91ena je ciglana, ure\xc4\x91ena solana)._NEWLINE__NEWLINE_Nakon osamostaljenja Hrvatske, odlukom Hrvatskog sabora Nin je 1997. godine dobio status grada.\n_START_SECTION_\nOsnovno \xc5\xa1kolstvo\n_START_PARAGRAPH_\nOsnovna \xc5\xa1kola "Petar Zorani\xc4\x87"\n_START_SECTION_\nLjekovito blato\n_START_PARAGRAPH_\nEKO PRIRODNO LJE\xc4\x8cILI\xc5\xa0TE - LJETNA KLINIKA NA MORU NA OTVORENOM - TALASOTERAPIJA UZ KRALJI\xc4\x8cINU PLA\xc5\xbdU_NEWLINE_Lokalitet peloida - blata nalazi se usred Ninske lagune u blizini najdulje pje\xc5\xa1\xc4\x8dane pla\xc5\xbee u Hrvatskoj, poznate Kralji\xc4\x8dine pla\xc5\xbee. Nalazi\xc5\xa1te je smje\xc5\xa1teno u prirodnoj oazi plitkih, dugih i pje\xc5\xa1\xc4\x8danih obala, daleko od industrijskih zona, odvojenih od izravnog prometa i ve\xc4\x87ih cestovnih pravaca. Jo\xc5\xa1 stari Rimljani prepoznali su blagotvornu u\xc4\x8dinkovitost ninskog blata na ljudsko zdravlje. O njegovom kori\xc5\xa1tenju u Rimsko doba svjedo\xc4\x8de tegule \xe2\x80\x93 okrugle cigle koje su u termama slu\xc5\xbeile za preno\xc5\xa1enje toplog zraka, a danas su pohranjene u Muzeju ninskih starina. Na lokaciji Punte prona\xc4\x91en je kip liburnskog bo\xc5\xbeanstva Venere Anzotice iz 1. st. koja predstavlja bo\xc5\xbeicu plodnosti i rodnosti \xc5\xa1to upu\xc4\x87uje da su se na tom mjestu mo\xc5\xbeda nalazile terme u prapovijesnom i rimskom dobu. Me\xc4\x91u prirodnim bogatstvima kojima Nin obiluje jedno od najvrjednijih je ljekovito blato (liman, peloid) koje lije\xc4\x8di i blagotvorno poma\xc5\xbee desetlje\xc4\x87ima. Stru\xc4\x8dnjaci za peloid Medicinskog fakulteta u Be\xc4\x8du su neposredno pred I. svjetski rat vr\xc5\xa1ili analize ljekovitog blata iz Nina i donijeli odluku o gradnji lje\xc4\x8dili\xc5\xa1ta, \xc5\xa1to je na\xc5\xbealost rat onemogu\xc4\x87io. Nin je pri Akademiji medicinskih znanosti u Zagrebu jo\xc5\xa1 1960. upisan kao talasoterapijsko lje\xc4\x8dili\xc5\xa1no mjesto i nalazi\xc5\xa1te morskog peloida u Sjevernoj Dalmaciji s ljetnom klinikom na otvorenom za terapiju s peloidom. Zavod za fizikalnu medicinu i rehabilitaciju Medicinskog fakulteta Sveu\xc4\x8dili\xc5\xa1ta u Zagrebu proveo je ispitivanja peloidnih nalazi\xc5\xa1ta u Ninskoj laguni nekoliko puta (1968. i 1988.). U Ninu se nalazi najve\xc4\x87i lokalitet ljekovitog blata u Hrvatskoj volumena od 120.000 m\xc2\xb3. Izuzetno velike koli\xc4\x8dine peloida i posebna mikro-klimatska obilje\xc5\xbeja Ninske lagune omogu\xc4\x87ile su pokretanje organizirane terapije na samom lokalitetu jo\xc5\xa1 1965. koja traje do danas._NEWLINE_Primjena i na\xc4\x8din kori\xc5\xa1tenja_NEWLINE_Pod nadzorom i u organizaciji medicinskog osoblja iz Op\xc4\x87e bolnice iz Zadra, ve\xc4\x87 gotovo pet desetlje\xc4\x87a, blato se koristi za lije\xc4\x8denje raznih tegoba. Rehabilitacija i oblaganje blatom provodi se u Lje\xc4\x8dili\xc5\xa1tu u Ninu tijekom ljetnih mjeseci: srpnju i kolovozu, a povremeno u lipnju te rujnu. Od pokretanja ljetne klinike na otvorenom ovdje je prema vo\xc4\x91enim evidencijama preko 15.000 pacijenata pro\xc5\xa1lo kroz u\xc4\x8dinkovitu terapiju s ninskim ljekovitim blatom. Blato se vadi iz svog prirodnog okru\xc5\xbeenja uvijek svje\xc5\xbee i vrhunske kvalitete te se aplicira na tijelo. Sastoji se od humusa i minerala nastalih raspadom raznih biljaka kroz vi\xc5\xa1estoljetni prirodni proces mije\xc5\xa1anjem slatke vode i slanog mora u plitkoj laguni. U jutarnjim satima terapija zapo\xc4\x8dinje grupnom tjelovje\xc5\xbebom, nakon vje\xc5\xbebanja slijedi stavljanje peloida na tijelo. U ugodnom prirodnom ambijentu na otvorenom prostoru pacijenti se zatim sun\xc4\x8daju na pje\xc5\xa1\xc4\x8danoj pla\xc5\xbei dok se blato ne osu\xc5\xa1i na tijelu cca 30 minuta. Nakon toga slijedi ispiranje blata i plivanje u toplom moru \xc5\xa1to omogu\xc4\x87ava produljenje terapije. Zbog boljeg u\xc4\x8dinka navedena se procedura ponavlja dva puta u istom danu. Peloidna terapija traje od minimalnih 10 do maksimalnih 20 dana. Sunce je bitan element u lije\xc4\x8denju jer omogu\xc4\x87uje brzo su\xc5\xa1enje blata na tijelu. Djelovanje ljekovitog peloida izra\xc5\xbeava se kroz fizi\xc4\x8dki, mehani\xc4\x8dki i kemijski u\xc4\x8dinak. Prije upotrebe ljekovitog blata preporu\xc4\x8damo konzultirajte medicinsko osoblje koje \xc4\x87e vas stru\xc4\x8dno uputiti o na\xc4\x8dinu upotrebe o du\xc5\xbeini aplikacija peloida na tijelo, vi\xc5\xa1ekratnom kori\xc5\xa1tenju tijekom dana i du\xc5\xbeini trajanja. Na peloidnu terapiju u organiziranu Ljetnu kliniku na otvorenom na lokaciji Ninskog blata pacijenti dolaze s dokumentacijom o bolesti, uputnicom lije\xc4\x8dnika obiteljske medicine ili fizijatra. Medicinsko osoblje svakome otvara karton u koji se upisuje tijek medicinskog tretmana na lje\xc4\x8dili\xc5\xa1tu, a po potrebi obavi se lije\xc4\x8dni\xc4\x8dki pregled._NEWLINE_Indikativna podru\xc4\x8dja primjene ljekovitog blata (peloida)_NEWLINE_1. Funkcionalna o\xc5\xa1te\xc4\x87enja i bolesti lokomotornog aparata, upalne reumatske bolesti, metaboli\xc4\x8dke ko\xc5\xa1tane bolesti, vanzglobni reumatizam, razne deformacije kralje\xc5\xbenice i popratne pojave koje su posljedica nastalih deformacija odnosno o\xc5\xa1te\xc4\x87enja lokomotornog sustava,_NEWLINE_2. Ko\xc5\xbene bolesti,_NEWLINE_3. Ginekologija - pogoduje lije\xc4\x8denju ginekolo\xc5\xa1kih oboljenja te u lije\xc4\x8denju \xc5\xbeenske neplodnosti,_NEWLINE_4. Estetska medicina - za pobolj\xc5\xa1anje tonusa ko\xc5\xbee i otklanjanje celulita. _NEWLINE__NEWLINE_Kontraindikacije_NEWLINE_Peloidnu terapiju trebaju izbjegavati osobe koje imaju problema s tlakom, srcem i krvo\xc5\xbeilnim sustavom. Oni obavezno konzultiraju lije\xc4\x8dnika prije po\xc4\x8detka i za vrijeme trajanja terapije._NEWLINE_Ljekovito blato - peloid upotrebljava se prvenstveno u zdravstvene svrhe ali i za zabavu te fotografiranje.\n_START_SECTION_\nGastronomija\n_START_PARAGRAPH_\n\xc5\xa0okol najpoznatija ninska delicija'